મુલતાની શબ્દ ખરેખર પાકિસ્તાની શબ્દ છે. મુલતાન શહેરમાં મળનારી માટી એટલે મુલતાની માટી, જેને ઇંગ્લિશમાં ફુલર્સ અર્થ તરીકે ઓળખવામાં આવે છે. મુલતાની માટીનો દેખાવ કાદવ જેવો હોય છે. એના ફાયદા ઘણા છે. આજકાલ એટલાબધા ફેસપૅક માર્કેટમાં અવેલેબલ છે કે આપણે જૂની અને જાણીતી મુલતાની માટીને ભૂલી જ ગયા છીએ. મુલતાની માટી પાઉડર સ્વરૂપમાં મળે છે. એની પેસ્ટ બનાવી એને ચહેરા પર લગાડી શકાય. સ્કિન-ટાઇપને અનુસાર અલગ-અલગ જાતના પૅક પણ બનાવી શકાય.